પ્રિટીની ફિલ્મ કેરિયરની શરૂઆત શેખર કપૂર દ્વારા નિર્દેશિત તારા રમ પરમપમથી થવાની હતી. જેમાં તેની સાથે ઋતિક રોશન હતો પરંતુ આ ફિલ્મ કોઈ કારણસર બની શકી નહીં. ત્યારે શેખર કપૂરે મણિરત્નમને શાહરૂખ ખાન અને મનીષા કોઈરાલા વાળી ફિલ્મ દિલ સેમાં પ્રિટીને લેવાનો આગ્રહ કર્યો. ત્યારે પ્રિટી સહઅભિનેત્રી તરીકે જોવા મળી હતી. આ ફિલ્મમાં તે માત્ર 20 મિનિટ માટે જોવા મળી હતી. પરંતુ તેણે પોતાના 20 મિનિટના અભિનયથી લોકોના મન પર છાપ છોડી. આ ફિલ્મમાં તેને સારા અભિનય માટે ફિલ્મફેરનો બેસ્ટ ડેબ્યુ ફિમેલનો એવોર્ડ મળ્યો હતો. તેની લીડ અભિનેત્રી તરીકે પહેલી ફિલ્મ સોલ્જર હતી. જેમાં તેની સામે બોબી દેઓલ હતો. તે વર્ષની સોલ્જર ફિલ્મ સુપરહીટ સાબિત થઈ હતી. (ફોટો સાભાર પ્રિટી ઝિંટા ફેસબુક)